##### *И Н Ф О Р М А Ц И Ј А*

**о стању криминалитета на подручју града Бијељина за период**

**01.07.2024. - 31.12.2024. године**

**Бијељина, фебруар 2025. године**

**Током временског периода од 01.07. до 31.12.2024. године предузете су све расположиве мјере и радње у циљу укупног побољшања стања безбједности и очувања стабилног безбједносног амбијента, а анализирајући све чињенице и резултате рада – укупно стање безбједности на подручју града Бијељина можемо цијенити као задовољавајуће.**

**У посматраном периоду, евидентирано је 358 кривичних дјела, односно 9,8 % више кривичних дјела него у упоредном периоду прошле године, од чега је 166 дјела по непознатом извршиоцу, а 192 по познатом извршиоцу. Укупно је расвијетљено 307 дјела, а коефицијент укупне расвијетљености је 85,8%; Такође, расвијетљена су и сва кривична дјела у којима је постојала повећана узнемиреност грађана.**

**Неопходно је истаћи - да је на повећање броја расвијетљених дјела у знатној мјери утицао и пројекат видео-надзора јавних површина**, а до сада је на подручју Бијељине укупно инсталирано **135 камера на 57 локација, од којих су 16 АНПР камере**.

У периоду јул-децембар 2024. године, **Полицијска управа Бијељина, односно полицијске станице на подручју града Бијељина,**  су надлежним тужилаштвима поднијеле **301 извјештаја** против **310 лица**, због основа сумње да су починили **358 кривичних дјела**. У наведеном периоду је евидентирано **дванаест малољетних делинквената и 66 повратника у вршењу кривичних дјела**.

|  |  |  |  |  |
| --- | --- | --- | --- | --- |
| ***р.б.*** | **КРИМИНАЛИТЕТ** | ***VII-XII 2024.*** | ***VII-XII 2023.*** | ***+ -***  ***%*** |
| ***1.*** | ***Број евидентираних кривичних дјела*** | ***358*** | ***326*** | ***9,8*** |
| *1.2.* | *број кривичних дјела по НН* | ***166*** | ***110*** | ***50,9*** |
| ***2.*** | ***Број поднесених извјештаја тужилаштву*** | ***301*** | ***273*** | ***10,3*** |
| ***3.*** | ***Број пријављених лица*** | ***310*** | ***326*** | ***-4,9*** |
| ***-*** | * *Малољетника* | *12* | *26* | *-53,8* |
| ***-*** | * *Повратника* | *66* | *42* | *57,1* |
| ***4.*** | ***Укупно расвијетљено*** | ***307*** | ***301*** | ***2*** |
| ***5.*** | ***Коефицијент укупне расвијетљености*** | ***85,8%*** | ***91,5%*** | ***-6,2*** |
| ***6.*** | ***Коефицијент расвијетљености по нн*** | ***69,3%*** | ***75,2%*** | ***-7,8*** |

У циљу откривања кривичних дјела и спровођења радњи истраге, у протеклом периоду је интезивирана сарадња са институцијама у области примјене и провођења закона, полицијама из окружења, као и међународним организацијама.

**У анализираном периоду, евидентирано је 287 кривичних дјела општег криминалитета по КЗ РС и КЗ БиХ, 15 дјела злоупотреба опојних дрога, 28 дјелa привредног криминалитета и 28 кривичних дјела из области безбједности саобраћаја.**

|  |  |  |  |  |
| --- | --- | --- | --- | --- |
| ***р.б.*** | **СТРУКТУРА КРИМИНАЛИТЕТА** | ***VII-XII 2024.*** | ***VII-XII 2023.*** | ***+ -***  ***%*** |
| ***1.1.*** | ***Општи криминалитет БиХ и РС (укупно)*** | ***287*** | ***260*** | ***10,4*** |
| ***1.2.*** | ***Злоупотреба опојних дрога БиХ и РС (укупно*** | ***15*** | ***26*** | ***-42,3*** |
| ***1.3.*** | ***Привредни криминалитет БиХ и РС (укупно)*** | ***28*** | ***29*** | ***-3.4*** |
| ***1.4.*** | ***КД у области безбједности саобраћаја*** | ***28*** | ***11*** | ***154,5*** |
| ***2.*** | ***Укупно КД*** | ***358*** | ***326*** | ***9,8*** |

Као и претходних година, у извјештајном периоду је евидентирано највише кривичних дјела општег криминалитета. Број кривичних дјела **општег криминалитета КЗ РС (287) је већи**  за **10,4%** у односу на упоредни период, а укупан **коефицијент расвијетљености ових кривичних дјела износи 82,6%.**

Анализирајући структуру кривичних дјела, највећи број дјела општег криминала чине **имовинска кривична дјела (157), а наведених дјела је значајно више за 48,1% у односу на исти период прошле године. За евидентирана кривична дјела против имовине – поднесено је 136 извјештаја, против 116 лица, а укупно је разријешено 113 дјела имовинског карактера. Коефицијент укупне расвијетљености износи 72 %.**

Од тежих имовинских кривичних дјела: **тешких крађа је 51 , што је више за 112,5%, док јеброј КД''Крађа'' 61, односно више за 74,3% у односу на период јул-децембар 2023. године. Евидентирана су и два кривична дјела ''Разбојништво'' , од којих једно није расвјетљено, као и једно КД ''Разбојничка крађа'' које је расвјетљено.**

|  |  |  |  |  |  |
| --- | --- | --- | --- | --- | --- |
| ***рб*** | ***Чл. КЗ РС*** | **КРИВИЧНА ДЈЕЛА ПРОТИВ ИМОВИНЕ** | ***VII-XII 2024.*** | ***VII-XII 2023.*** | ***+ -***  ***%*** |
| ***1.1.*** | ***224.*** | ***Крађа*** | ***61*** | ***35*** | ***74,3*** |
| *1.2.* | *226.* | *Тешка крађа* | *51* | *24* | *112,5* |
| ***1.3.*** | ***227.*** | ***Разбојништво*** | ***2*** | ***2*** | ***0*** |
| *1.4.* | *228.* | *Разбојничка крађа* | *1* | *0* | *100* |
| ***1.*** | *-* | ***УКУПНО ЕВИДЕНТИРАНИХ КД ПРОТИВ ИМОВИНЕ*** | *157* | *106* | *48,1* |
| *1.а.* | *-* | * *од тога извршено по НН* | *131* | *75* | *74,7* |
| ***2.*** | ***-*** | ***Број поднесених извјештаја тужилаштву*** | *136* | *95* | *43,2* |
| ***43,23.*** | ***-*** | ***Број пријављених лица*** | *116* | *96* | *20,8* |
| ***4.*** | | ***УКУПНО РАСВИЈЕТЉЕНО КД ПРОТИВ ИМОВИНЕ*** | *113* | *85* | *32,9* |
| ***5.1.*** | | ***Коефицијент укупне расвијетљености (%)*** | ***72%*** | ***78%*** | ***-7,7*** |
| ***5.2.*** | | ***Коефицијент расвијетљености по НН (%)*** | ***66,4%*** | ***69,2%*** | ***-4*** |

Током посамтраног периода 2024. године - пријављено је **36** **кривичних дјела против живота и тијела, 12,5%** више него у упоредном периоду 2023. године. **Коефицијент укупне расвијетљености кривичних дјела против живота и тијела износи 94,4%.**

У временском периоду јул-децембар 2024. године евидентирано је једно **кривично дјело против полног** **интегритета, а ријеч је о кривичном дјелу “Полна уцјена“, а евидентирана су и два кривична дјела из области сексуалног злостављања и искориштавања дјетета, односно 2 кривична дјела'' Обљуба над дјететом млађим од 15 година.**

**Током посматраног периода, сва евидентирана лица са обавезом јављања извршила су своју обавезу у складу са Законом о посебном регистру правоснажно осуђених за кривична дјела сексуалне злоупотребе и искориштавања дјеце.**

Посматрајући структуру осталих кривичних дјела општег криминалитета, најбројнија су кривична дјела против брака и породице (44 кривичнa дјела).

У области **привредног криминалитета**, у анализираном периоду**,**  откривено је **28 кривичних дјела**, док је у упоредном периоду прошле године евидентирана 29 кривична дјела. Надлежном тужилаштву је поднесено 13 извјештаја против 25 лица, а евидентирана је **материјална штета** у износу од **440.247,00 КМ** и противправна имовинска корист у износу од **432.884.00 КМ.**

Од укупног броја ових дјела у посматраном периоду евидентирана су  22 **кривична дјела коруптивног карактера**, поводом чега је надлежном тужилаштву поднесено 11 извјештаја, против 22 осумњичена лица, а овим дјелима је евидентирана материјална штета у износу од 378.000 КМ и противправна имовинска корист у износу од 372.000 КМ.

Током извјештајног периода, на подручју града Бијељина, евидентирано је **15 кривичних дјела** из области злоупотребе опојних дрога, од чега је 12 КД ''Неовлаштена производња и промет опојних дрога'' из члана 207. КЗ РС и 3 КД ''Омогућавање уживања опојних дрога'' из члана 208. КЗ РС, а током периода јул-децембар 2024.године је за наведена кривична дјела надлежним тужилаштвима поднијето 12 извјештаја о почињеним кривичним дјелима против 13 лица .

Радници Полицијске управе Бијељина, радећи на откривању и документовању ових кривичних дјела, претресањем возила и стамбених објеката, пронашли су знатне количине наоружања, муниције и других предмета који потичу од извршења кривичних дјела.

Укупно је током анализираног периода извршено 74 претресања станова, возила и других просторија, а извршенo je и претресaње 48 лица. По основу Закона о кривичном поступку 130 лица је лишено слободе .

Полицијски службеници МУП РС су у периоду јул-децембар 2024. године, на територији  града Бијељина пронашли и евидентирали укупно 101 лице мушког пола- мигранти, који су илегално прешли границу БиХ. У посматраном периоду нису забиљежена кривична дјела који су почињени од стране миграната, нити кривична дјела на штету истих.

**ПРИЈЕДЛОГ МЈЕРА ЗА УНАПРЕЂЕЊЕ СТАЊА У ОБЛАСТИ КРИМИНАЛИТЕТА**

* + Појачати  овлаштења, надлежности и рад Комуналне полиције и других инспекцијских служби у реализацији редовних контрола, а нарочито у области кршења радног времена угоститељских објеката.
  + Наставити са већ започетим процесом успостављања видео надзора јавних површина на фрекфентним раскрсницама и другим локацијама у граду БијеЉина.
  + Наставити са организовањем, формирањем и радом радних група из различитих области друштвеног дјеловања, а све у циљу сузбијања различитих друштвено-штетних појава .
  + Наставити рад на освјетљивању градских и приградских насеља, школских дворишта, игралишта и паркова, а све како би се превентивно дјеловало на смањење броја кривичних дјела али и олакшало откривање извршилаца кривичних дјела .

**Н А Ч Е Л Н И К ПУ**

Јовица Василић