**ПРИЈЕДЛОГ**

На основу примјене одредби члана 39. став (2) тачка 9) и члана 82. став (2) Закона о локалној самоуправи („Службени гласник Републике Српске“, број: 97/2016, 36/2019 и 61/2021), и одредби члана 39. став (2) тачка 9) и члана 90. став (2) Статута Града Бијељина („Службени гласник Града Бијељина“, број: 9/2017), Скупштина Града Бијељина на сједници одржаној дана \_\_\_\_\_\_\_\_\_\_\_\_ 2025. године, ***д о н и ј е л а*  *ј е***

**О Д Л У К У**

**О СУФИНАНСИРАЊУ ТРОШКОВА ПАЛИЈАТИВНЕ ЊЕГЕ**

**НА ПОДРУЧЈУ ГРАДА БИЈЕЉИНА**

**Члан 1.**

Овом oдлуком утврђују се и прописују услови, критеријуми, начин и поступак суфинансирања трошкова пружања палијативне његе за лица која се налазе у терминалном стању малигних и немалигних болести (у даљем тексту: корисник палијативне његе), органи одлучивања, потребна средства, као и начин финансирања.

**Члан 2.**

Поједини појмови наведени у Одлуци имају сљедеће значење:

а) палијативна њега је приступ којим се побољшава квалитет живота пацијената суочених са неизљечивом болешћу, као и њихових породица, кроз превенцију и олакшавање патњи путем раног откривања и непогрешиве процјене и лијечења бола и других симптома болести – физичких, психосоцијалних и духовних,

б) корисник палијативне његе је лице које се налази у терминалном стању малигне или немалигне болести,

в) суфинансирање трошкова за пружање палијативне његе подразумијева новчану помоћ за сношење и плаћање дијела трошкова пружања палијативне његе за корисника тих услуга, који испуњава услове прописане овом Одлуком.

**Члан 3.**

Право на новчану помоћ по основу суфинансирања, може остварити корисник палијативне његе или физичко лице које је сносило трошкове пружања палијативне његе у здравственој установи, регистрованој за обављање здравствене дјелатности и пружање услуге палијативне његе.

**Члан 4.**

1. Општи услови за остваривање права на суфинансирање су:

а) да корисник палијативе његе има пребивалиште на подручју Града Бијељина,

б) да из медицинске документације доктора медицине специјалисте одређене гране медицине или изабраног доктора медицине, код кога је корисник палијативне његе регистрован у тиму породичне медицине, произилази да се лице налази у терминалном стању малигне или немалигне болести,

в) да је услуга палијативне његе пружена у здравственој установи регистрованој за обављање здравствене дјелатности и пружање услуге палијативне његе (у даљем тексту: здравствена установа).

1. Исплата новчане помоћи по основу суфинансирања трошкова пружања палијативне његе, врши се у фиксном новчаном износу од 75,00 КМ, по једном дану боравка и лијечења у здравственој установи.
2. Исплата новчане помоћи из става (2) овог члана, у току једне календарске године, може се извршити за највише тридесет дана боравка и лијечења у здравственој установи.

**Члан 5.**

1. Поступак за остваривање права на суфинансирање покреће се на захтјев корисника палијативне његе или другог физичког лица које је сносило трошкове пружања палијативне његе за потребе корисника палијативне његе (у даљем тексту: Захтјев).
2. Захтјев из става (1) овог члана подноси се Градоначелнику Града Бијељина, који исти просљеђује на поступање Одјељењу за друштвене дјелатности Градске управе Града Бијељина (у даљем тексту: надлежно Одјељење).
3. Уз захтјев се прилаже:

а) овјерена фото - копија личне карте корисника палијативне његе,

б) овјерена фото – копија личне карте физичког лица које је сносило трошкове пружања палијативне његе за потребе корисника палијативне његе (уколико је подносилац захтјева физичко лице које није корисник палијативне његе),

в) овјерена фото – копија медицинске документације доктора медицине специјалисте одређене гране медицине или изабраног доктора медицине, код кога је корисник палијативне његе регистрован у тиму породичне медицине, којом се доказује статус корисника палијативне његе, односно којом се доказује да се ради о лицу које се налази у терминалном стању малигне или немалигне болести,

г) овјерена фото – копија отпусног писма издатог од стране здравствене установе, којим се доказује временски период и дужина трајања пружања услуге палијативне његе, те које садржи и друге податке релевантне за остваривање права,

д) оригинална документација којом се доказује да је корисник палијативне његе или друго физичко лице сносило трошкове пружања палијативне његе за потребе корисника палијативне његе (фактура и фискални рачун), издата од стране здравствене установе,

ђ) фото – копија картице текућег рачуна корисника палијативне његе или другог физичког лица које је сносило трошкове пружања палијативне његе за потребе корисника палијативне његе.

1. По поднесеном захјеву, након спроведеног поступка утврђивања испуњености услова прописаних одредбама ове Одлуке, Градоначелник Града Бијељина доноси Закључак којим се признаје право на новчану помоћ по основу суфинансирања трошкова пружања палијативне његе.
2. Уколико нису испуњени услови за признавање права, надлежно Одјељење ће о томе у писменој форми обавијестити подносиоца захтјева.

**Члан 6.**

1. Надлежно Одјељење је дужно сачинити и водити службену евиденцију о корисницима палијативне његе.
2. Евиденција из става (1) овог члана садржи: личне податке о корисницима палијативне његе - име, презиме, име родитеља, датум рођења, адреса становања, брачно стање, датум уписа у евиденцију; податке о утврђеном здравственом статусу - обољењу на основу којег је остварено право прописано одредбама ове Одлуке; податке о члановима породице или лицима која су се о њима бринула, односно подносиоцима захтјева за остваривање права прописаног овом Одлуком.

**Члан 7.**

Средства за реализацију ове Одлуке обезбјеђују се у Буџету Града Бијељина, а исплата ће се вршити у складу са расположивим буџетским средствима.

**Члан 8.**

Ова Одлука ступа на снагу осмог дана од дана објављивања у „Службеном гласнику Града Бијељина“.

**СКУПШТИНА ГРАДА БИЈЕЉИНА**

Број: ПРЕДСЈЕДНИК

Бијељина, СКУПШТИНЕ ГРАДА БИЈЕЉИНА

Датум:

Жељана Арсеновић